Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: Alkotmánybíróság már idézett 34/1994. (VI. 24.) AB határozata rámutatott arra, hogy „garanciális intézménye a
Paragraph Index: 1310

19. § (5) bekezdése korlátozza. A szolgálati titokká minõsítésnek a legindokoltabb körre történõ korlátozása céljából kizárólag a Ttv. által meghatározott szervek [Ttv. 6. § (1) bekezdés] minõsíthetnek szolgálati titokká egy adatot, az általuk összeállított nyilvános szolgálati titokköri jegyzék [Ttv. 4. § (4) bekezdés] alapján. A Ttv. szervenként külön szolgálati titokköri jegyzéket rendel alkalmazni, hiszen az egyes szerveknél más és más olyan adatkör merülhet fel, melynek nyilvánossága akadályozná az illetéktelenek befolyástól mentes mûködést vagy a döntéshozatal pártatlanságát. A jegyzéket az említett szerveknek törvényben megállapított határidõig 2004/43. szám nyilvánosságra kellett hozniuk [Ttv. 27. § (4) bekezdés]. Az érintett szervek csak a szolgálati titokköri jegyzékben meghatározott adatfajtát minõsíthetnek szolgálati titokká: a minõsítés során meg kell jelölni a szolgálati titokköri jegyzék minõsítést megalapozó pontját, valamint azokat a tényeket és körülményeket, amelyek a minõsítést szükségessé teszik [Ttv. 7. § (6) bekezdés]. A szolgálati titokká minõsítés csak a korlátozáshoz szükséges ideig rendelhetõ el [Ttv. 9. § (1) bekezdés], s a minõsítés indokoltságát rendszeresen felül kell vizsgálni (Ttv. 10. §). Mindezek alapján megalapozatlan az indítványozó azon állítása, mely szerint a törvény az érintett szerv diszkrecionális jogkörébe utalja a szolgálati titokká minõsítést. A minõsített adat, így a szolgálati titok megismerésére irányuló kérelem elutasítása esetén a kérelmezõ — a nyilvánosságkorlátozás felülvizsgálata céljából — bírósághoz fordulhat. A bíróság eljárására az Avtv. 21. §-ában foglaltakat kell alkalmazni [Ttv. 15. § (3) bekezdés]. A szolgálati titokká minõsítés tartalmi indokoltsága törvényi követelmény, ezért annak felülvizsgálatával a bíróság is tartalmi kontrollt végez. Tekintettel arra, hogy a szolgálati titokká minõsítésre csak a törvény és az adott szerv szolgálati titokköri jegyzéke alapján kerülhet sor, ezért konkrét közérdekû adatok szolgálati titokká minõsítésének indokoltságát az Alkotmánybíróság nem vizsgálhatta, annak felülvizsgálata a bíróság feladata. Minderre tekintettel az Alkotmánybíróság az Avtv. 19. §

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes